OpenLLM-France/wikimedia huggingface dataset:
# Gonçalo de Lagos

* Per a altres significats, vegeu «Sant Gonçal».
Gonçalos de Lagos (Lagos, Algarve, Portugal, ca. 1360 - Torres Vedras, 15 d'octubre de 1422) fou un frare agustinià. És venerat com a beat per l'Església catòlica, tot i ésser conegut com a Sant Gonçal.

## Biografia

Nascut a Lagos (Portugal), fill de pescadors, pescador ell mateix, va sentir la seva vocació religiosa quan va visitar una església de l'Orde de Sant Agustí a Lisboa. El 1380 va ingressar com a frare agustinià. Aviat destacà per l'afició a l'estudi, esdevenint un important teòleg, tot i que per humilitat no va voler acceptar el títol de mestre en teologia.
Ordenat sacerdot, fou molt reconegut com a predicador i per la seva tasca pastoral, especialment amb els més humils i necessitats. Entre ells, dedicava molt de temps a ensenyar el catecisme als nens més pobres.
Fou prior als convents de Lisboa i Santarem, fent-hi els treballs més humils: porter, infermer o cuiner. També fou un bon cal·lígraf i miniaturista, deixant copiats diversos llibres corals amb càntics compostos per ell mateix. En 1412 fou elegit prior del convent de Torres Vedras, proper a Lisboa, on viurà la resta de la seva vida, fins al 15 d'octubre de 1422.
Fou sebollit a l'església del convent, la Mare de Déu de Gràcia de Torres Vedras.

## Veneració

Mort en llaor de santedat, el seu culte es difongué a la regió només morir. Conegut com a Sant Gonçal, és invocat per les gents del mar i els joves. El papa Pius VI va confirmar-ne el culte, beatificant-lo el 16 de setembre de 1778.

## Referències

* ↑ Roman, Hieronymo. Chronica de la orden de los Ermitanos de san Augustin (en castellà). Joan. Bapt. de Terranova, 1569.
* ↑ de Mesenes, OSA, arquebisbe., A. «Vida del beato Gonçalo de Lagos» (PDF) (en portuguès). [Consulta: 26 maig 2024].
* 1 2 Enciclopedia universal ilustrada europeo-americana. Gonzalo de Lagos (Beato) (en castellà). Espasa-Calpe, 1925.
* ↑ Vedras, Câmara Municipal de Torres. «São Gonçalo de Lagos - Comemorações dos 600 anos da morte» (en portuguès). [Consulta: 26 maig 2024].
# Jürgen Croy

Jürgen Croy (Zwickau, 19 d'octubre de 1946) és un exfutbolista de la RDA de la dècada de 1970.

## Trajectòria esportiva

Croy passà tota la seva trajectòria de club al BSG Sachsenring Zwickau, on guanyà la Copa de la RDA dels anys 1967 i 1975. Disputà 372 partits a la primera divisió. Debutà amb la selecció de la RDA el maig de 1967 davant Suècia (1-0). Fou el porter titular de la selecció durant el Mundial de 1974. Dos anys més tard guanyà la medalla d'or als Jocs Olímpics. En total jugà 86 partits amb la selecció, el darrer en una victòria per 5-0 sobre Cuba el maig de 1981. Fou escollit futbolista de l'any de la República Democràtica Alemanya els anys 1972, 1976 i 1978.

## Enllaços externs

* Perfil a national-football-teams
* Carrera internacional
* Carrera de club
Jürgen Croy - Plantilles de navegació :
Selecció de futbol de la República Democràtica Alemanya – Copa del Món de Futbol 1974
1 Croy •
2 Kurbjuweit •
3 Bransch •
4 Weise •
5 Fritsche •
6 Schnuphase •
7 Pommerenke •
8 Löwe •
9 Ducke •
10 Kreische •
11 Streich (c) •
12 Wätzlich •
13 Lauck •
14 Sparwasser •
15 Vogel •
16 Irmscher •
17 Hamann •
18 Kische •
19 Seguin •
20 Hoffmann •
21 Blochwitz •
22 Friese •
Entrenador: Buschner :
# Dogna

Dogna (friülà Dogne, eslovè Dunja) és un municipi italià, dins de la província d'Udine. L'any 2007 tenia 219 habitants. Limita amb els municipis de Chiusaforte, Malborghetto Valbruna, Moggio Udinese i Pontebba.

## Administració

Llista d'alcaldes :
| Període | Identitat | Partit |
| 2004- | Renato Taurian | Llista cívica |
# Palawani

Els palawani o palawanon, pinalawan, pala’wan i palawano, són un dels grups musulmans de Palawan a les Filipines. A l'illa viuen 87 grups culturals i ètnics diferents, molts d'origen malai com els tagbanua, batak, ken-uy o tau't batu ("poble de la roca", al sud de Palawan), calamian (a les illes Calamianes), jama-mapuns, molbog, tausug, i samal-bangigni, que van emigrar a l'illa al segle xii i XIII amb l'Imperi de Madjapahit. Les comunitats eren governades per caps malais que reconeixien la sobirania del sultà de Borneo encara al segle xviii. Alguns pobles ja vivien a Palawan abans de l'arribada dels malais, com els tau'to batu i especialment els panimusan, els suposats primers habitants, que viuen al sud de l'illa, i que van rebre l'islam des de Sulu.
El grup nadiu principal dels pinalawan o palawani que són uns vint mil, viuen a la part sud interior de Palawan i a les costes oest i sud; són sedentaris, caçadors, pescadors i pagesos i parlen un dialecte conegut com a sud palawano o bugsuk palawano. La seva activitat principal és l'agricultura i cultiven cocos, sucre, platans i altres. Crien porcs i pollastres. Es dediquen només parcialment a la cacera i la pesca.

## Vegeu també

* Palawan
* Molbog
* Sama
* Tausug
# Wielsbeke

Wielsbeke és un municipi belga de la província de Flandes Occidental a la regió de Flandes.

## Seccions

| # | Nom | Superfície (km²) | Població (01/01/2006) |
| I | Wielsbeke | 8,38 | 3.097 |
| II | Ooigem | 4,56 | 3.651 |
| III | Sint-Baafs-Vijve | 8,57 | 2.159 |

## Localització

* a. Wakken (Dentergem)
* b. Markegem (Dentergem)
* c. Oostrozebeke
* d. Hulste (Harelbeke)
* e. Bavikhove (Harelbeke)
* f. Beveren-Leie (Waregem)
* g. Desselgem (Waregem)
* h. Sint-Eloois-Vijve (Waregem)
* i. Zulte
# Reggie Johnson

Reginald "Reggie" Johnson (Atlanta, Geòrgia, 25 de juny de 1957) és un exjugador de bàsquet nord-americà que va jugar 4 temporades en l'NBA, a més de la lliga ACB i la lliga italiana. Amb 2,05 metres d'altura, ho feia en la posició d'aler pivot.

## Carrera esportiva

Va jugar quatre temporades amb els Volunteers de la Universitat de Tennessee. Va ser triat en la quinzena posició del Draft de l'NBA del 1980 pels San Antonio Spurs, on va jugar una bona primera temporada. A l'any següent els Spurs el van traspassar juntament amb Ron Brewer a Cleveland Cavaliers a canvi de Mike Mitchell i Roger Phegley. Abans d'acabar la temporada va ser traspassat als Philadelphia 76ers, on Johnson va ajudar amb 5,5 punts i 3,1 rebots per partit a la consecució de l'anell de campions de l'NBA, derrotant en les Finals als Los Angeles Lakers per un contundent 4-0. A l'any següent va ser traspassat a New Jersey Nets.
El 1984 decideix continuar la seva carrera a Europa, fitxant pel Marr Rimini de la lliga italiana, on jugaria dos anys. L'estiu de 1986 el fitxa el Joventut de Badalona, on jugarà quatre temporades. En la seva primera temporada a Badalona acaba amb 19,6 punts, 8,8 rebots i 1,1 taps de mitjana per partit a la lliga regular. En aquest primer any a la Penya (86-87) va guanyar la Copa Príncep d'Astúries, i en els altres tres una Copa Korac (89-90), una altra Príncep d'Astúries (88-89) i va ser finalista d'una Recopa d'Europa (87-88).
El 1990 torna a Itàlia per jugar una temporada al Birra Messina Trapani de la Sèrie A2. Ja amb 34 anys torna a l'ACB, fitxant per l'Elosúa Lleó, on juga quatre temporades més a un bon nivell, després de les quals es retiraria definitivament. En l'ACB, entre Joventut i León, va acumular 270 partits, amb una mitjana de 16,4 punts i 8,2 rebots en 34 minuts.

## Referències

* ↑ Reggie Johnson jugador a l'ACB
* ↑ «Reggie Johnson: Finísimo interior y líder en el Joventut de los años 80» (en castellà). Endesa Basket Lover, 17-10-2016 [Consulta: 20 juliol 2018].
# Keith Gillespie

Keith Robert Gillespie (Larne, 18 de febrer de 1975) és un exfutbolista nord-irlandès de la dècada de 2000.
Fou 86 cops internacional amb la selecció d'Irlanda del Nord.
Pel que fa a clubs, defensà els colors de Manchester United FC, Newcastle United FC, Blackburn Rovers FC, Leicester City i Sheffield United FC.

## Palmarès

Manchester United
* FA Charity Shield: 1994
* FA Youth Cup: 1992
Blackburn Rovers
* Football League Cup: 2001-02
Glentoran
* Irish League Cup: 2009-10

## Referències

* ↑ «Hungary triumph at Windsor Park». Football365, 19-11-2008 [Consulta: 14 agost 2009]. Arxivat 2 de gener 2010 a Wayback Machine. «Còpia arxivada». Arxivat de l'original el 2010-01-02. [Consulta: 21 setembre 2018].
* ↑ NI FA profile
* ↑ «United inspired by touch of Gillespie: Phelan's early header sets up victory as Ferguson's men are unable to turn superiority into a convincing scoreline». Independent.co.uk. The Independent, 06-01-1993 [Consulta: 25 juny 2014].
* ↑ Ryder, Lee. «Keith Gillespie: Man United tried to buy me back six months after joining NUFC», 04-10-2013.
* ↑ Keith Gillespie player profile at sufc.co.uk
* ↑ Keith Gillespie player profile at lcfc.co.uk
# Groc de cadmi

El groc de cadmi és un pigment de color groc que s'obté del cadmi.

## Història

El cadmi va ser descobert a Alemanya el 1817 per Friedrich Stromeyer. L'any 1830 ja s'utilitzava el groc de cadmi com a pigment, encara que no es va estendre el seu ús fins al 1849, quan es va començar a fabricar en grans quantitats.

## Composició

El groc de cadmi es compon de cristalls mixtos de sulfur de cadmi i sulfur de zinc.
Durant el procés d'elaboració del pigment, si s'hi incorpora seleni, s'obté un to ataronjat o vermell o fins i tot una mica blavós. La mida de les partícules també influeix en el to i color obtingut.
Els pigments de cadmi solen tenir impureses, normalment sulfur de zinc, formant cristalls mixtos. Els pigments anomenats cadmofix, cadmopon o cadmolit poden tenir fins a un 50% de sulfat de bari i sulfat de zinc, sent menys valuosos des del punt de vista pictòric.

## Altres pigments de cadmi

La greenoquita, un mineral rar compost per sulfur de cadmi, no s'ha utilitzat mai com a pigment. En canvi el sulfur de cadmi mesclat amb selenur de cadmi es coneix com a vermell de cadmi i sí que és usat.

## Toxicitat

El cadmi és un metall tòxic. Pot causar diversos problemes mediambientals i tòxics per als éssers vius si és inhalat o ingerit.

## Ús en la pintura
### Comportament

Tots els tons del pigment, des del groc fins al vermell, tenen molt bona resistència a la llum. Excepte el groc llimona, que sol ser substituït per altres pigments del mateix color i més resistents.
La capacitat cobrent i poder colorant és entre bo i molt bo, excepte pels tons ataronjats que és moderat.
Té una perfecta resistència als àlcalis, inclús a la calç. Es pot utilitzar en pintura al fresc, però a l'exterior s'ha de protegir de l'aire per evitar la formació de carbonats o sulfurs que formarien un vel a la superfície.

### Combinacions amb altres pigments

Es pot barrejar amb qualsevol altre pigment, excepte els de coure.
El verd de cadmi s'obté barrejant groc de cadmi i verd d'òxid de crom. S'obté un verd amb un color molt net i molt resistent a la llum, molt valorat en la pintura a l'oli.
El groc brillant és una barreja de groc de cadmi i blanc de zinc.

## Bibliografia

* Doerner, Max. Los materiales de pintura y su empleo en el arte (en castellà), 1921.
# Wieman

Wieman és el nom dels següents personatges:
* Carl Wieman (Corvallis, 1951), físic i professor universitari nord-americà guardonat amb el Premi Nobel de Física
* Robert Wieman (Frankenhausen, 1870 - ?), director d'orquestra i compositor alemany
# Pòssum pigmeu petit

El pòssum pigmeu petit (Cercartetus lepidus) és el pòssum més petit d'Austràlia. Viu a Tasmània, a la conca Murray-Darling d'Austràlia Meridional, Victòria i Kangaroo Island (Austràlia Meridional).
El pòssum pigmeu petit és una espècie arborícola amb una cua prènsil, que viu en boscos esclerofil·les.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 45. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Reitrodontominis

Els reitrodontominis (Reithrodontomyini) són una tribu de rosegadors dels neotomins. Anteriorment contenia el gènere Ochrotomys, actualment classificat en la seva pròpia tribu. Des de la descripció d'aquest grup s'hi ha afegit el gènere Onychomys. Un estudi publicat el 2008 proposa separar-ne Onychomys, Peromyscus i altres gèneres propers i classificar-los en una nova tribu (Peromyscini).

## Referències

* ↑ Miller, J. R.; Engstrom, M. D «The Relationships of Major Lineages within Peromyscine Rodents: A Molecular Phylogenetic Hypothesis and Systematic Reappraisal» (en anglès). Journal of Mammalogy, 89, 5, 2008, pàg. 1.279–1.295.
# José Moragas Saiz

José Moragas Saiz fou un polític espanyol, diputat a Corts Espanyoles durant la restauració borbònica.
Membre del Partit Liberal Fusionista, fou enviat des de Madrid per desplaçar del seu escó del districte de Tremp al diputat conservador Rafael Cabezas Montemayor a les eleccions generals espanyoles de 1898. Tanmateix, l'any següent es convocaren noves eleccions i fou desplaçat del districte de Tremp pel candidat independent José San Miguel de la Gándara

## Referències

* ↑ Joan Palomas i Moncholi, El rerefons econòmic de l'activitat dels parlamentaris catalans 1875-1885 Arxivat 2014-01-03 a Wayback Machine. de p. 575
* ↑ Fitxa del Congrés dels Diputats
# Karel Kachyňa

Karel Kachyňa (Vyškov, 1 de maig de 1924 – Praga, 12 de març de 2004) va ser un director de cinema txec. La seva carrera es va desenvolupar durant cinc dècades. Es va casar amb Alena Mihulová. Van tenir una filla, Karolína.
La seva pel·lícula de 1961, Pouta fou seleccionada al 2n Festival Internacional de Cinema de Moscou. La seva pel·lícula de 1986 Smrt krásných srnců fou seleccionada al 15è Festival Internacional de Cinema de Moscou.

## Filmografia
### Llargmetratges

| Any | Títol | Notes |
| 1954 | Dnes večer všechno skončí | |
| 1955 | Ztracená stopa | |
| 1958 | Tenkrát o Vánocích | |
| 1959 | Král Šumavy | |
| 1960 | Práče | |
| 1961 | Pouta | |
| 1962 | Závrať | |
| 1963 | Naděje | |
| 1964 | Vysoká zeď | |
| 1965 | Ať žije republika | |
| 1966 | Kočár do Vídně | |
| 1967 | Noc nevěsty | |
| 1968 | Vánoce s Alžbětou | |
| 1968 | Naše bláznivá rodina | |
| 1969 | Směšný pán | |
| 1970 | Už zase skáču přes kaluže | |
| 1970 | Ucho | Estrenada el 1990 |
| 1971 | Tajemství velikého vypravěče | |
| 1972 | Vlak do stanice Nebe | |
| 1973 | Láska | |
| 1973 | Horká zima | |
| 1974 | Pavlínka | |
| 1974 | Robinsonka | |
| 1975 | Škaredá dedina | |
| 1976 | Malá mořská víla | |
| 1976 | Smrt mouchy | |
| 1978 | Čekání na déšť | |
| 1978 | Setkání v červenci | |
| 1979 | Lásky mezi kapkami deště | |
| 1980 | Cukrová bouda | |
| 1981 | Pozor, vizita! | |
| 1983 | Fandy, ó Fandy | |
| 1983 | Sestřičky | |
| 1985 | Dobré světlo | |
| 1986 | Smrt krásných srnců | |
| 1987 | Kam, pánové, kam jdete? | |
| 1988 | Oznamuje se láskám vašim | |
| 1989 | Blázni a děvčátka | |
| 1990 | Poslední motýl | |
| 1992 | Kráva | |
| 1995 | Fany | |
| 1999 | Hanele | |

### Televisió

* Cesta byla suchá, místy mokrá (2003)
* Kožené slunce (2002)
* Otec neznámý aneb cesta do hlubin duše výstrojního náčelníka (2001)
* Tři králové (1998) Sèrie de televisió
* Prima sezóna (1994) Sèrie de televisió
* Městem chodí Mikuláš (1992)
* Vlak dětství a naděje (1989) Sèrie de televisió
* Duhová kulička (1985)
* Velký případ malého detektiva a policejního psa Kykyna (1982)
* Počítání oveček (1981)
* Zlatí úhoři (1979)

### Documentals

* Bratři (1975)
* Legenda (1973)
* Four Times About Bulgaria (1958)
* The City Has Its Own Face (1958)
* World Championship of Air Models (1957)
* Crooked Mirror (1956)
* Stará čínská opera (1953)
* Z čínského zápisníku (1953)
* Lidé jednoho srdce (1953)
* Neobyčejná léta (1952)
* They Know What to Do (1950)
* Za život radostný (1950)
* Není stále zamračeno (1949)

## Referències

* ↑ Karel Kachyna, el padre de la "nueva ola" del cine checo, Ràdio Praga en castellà, 21 d'abril de 2004
* ↑ Obituari a The Guardian
* ↑ «2nd Moscow International Film Festival (1961)». MIFF. Arxivat de l'original el 16 gener 2013. [Consulta: 18 novembre 2012]. Arxivat 16 de gener 2013 a Wayback Machine.
* ↑ «15th Moscow International Film Festival (1987)». MIFF. Arxivat de l'original el 16 gener 2013. [Consulta: 23 febrer 2013]. Arxivat 16 de gener 2013 a Wayback Machine.
# Paghjella

La paghjella és un cant polifònic tradicional de Còrsega, de sis versos octosíl·labs. Generalment, és cantat per tres veus masculines: un bassu (la veu més greu), un seconda (la veu principal) i un terza (veu més aguda). L'1 d'octubre de 2009 la paghjella fou declarada Patrimoni Cultural Immaterial de la Humanitat per la UNESCO.

## Referències

* ↑ «Le Cantu in paghjella profane et liturgique de Corse de tradition orale». UNESCO. [Consulta: 9 desembre 2018].
# Pòssum pigmeu de muntanya

El pòssum pigmeu de muntanya (Burramys parvus) és un petit marsupial de la mida d'un ratolí (pesa 45 grams) d'Austràlia. És nocturn i viu en talussos rocosos alpins i camps de blocs, principalment al sud de Victòria i al voltant del mont Kosciuszko al Parc Nacional de Kosciuszko (Nova Gal·les del Sud). Mesura aproximadament 11 cm de llarg; la seva cua prènsil és més llarga que el cos i el cap, amb una longitud de gairebé 14 cm.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 44. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Repoblem

Repoblem és un moviment social català amb l'objectiu de revifar el territori en via de despoblament dels micropobles de Catalunya. Es dirigeix a persones «amb ganes d’omplir de vida els pobles i pobles amb ganes d’omplir-se de gent». Col·labora amb l'Associació de micropobles de Catalunya.
Aquest moviment s'inscriu en la sèrie de reaccions contra la pandèmia de la covid que va despertar un interès sobtat per viure en llocs més tranquils sense l'estrès urbà de fressa, de trànsit i d'aire contaminat. Palesa que un grup creixent vol retornar als seus orígens, a la terra. A les petites viles rurals hi falta gent, per servir les personi i per mantenir el patrimoni arquitectural i natural. També manquen cases que els propietaris vulguin llogar o vendre als que arribin amb ganes de repoblar. La iniciativa vol actuar per trencar el cercle viciós del fet que des que un poble perd població, perd serveis i comerços i ningú hi vol anar a viure.

## Referències

* ↑ Vinyoles i Casas, Carme «No són els jardins de la ciutat». El Punt Avui, 22-10-2020, pàg. 40.
* ↑ Filella, Carina «Codonys i magranes». El Punt Avui, 21-10-2020, pàg. 2.
* ↑ Rodríguez, Pau «'Repoblem', el portal de ofertas contra la despoblación de los micropueblos catalanes» (en castellà). El Diario, 10-08-2021.
* ↑ «Repoblem: donar vida a la Catalunya buida». Via Empresa, 24-02-2011.
* ↑ Escales, Carme «Los pueblos semivacíos buscan vecinos en el éxodo urbano» (en castellà). El Periódico, 08-11-2020.
* ↑ «La iniciativa 'Repoblem' aconsegueix ja unes 80 sol·licituds per estudiar establir-se a pobles de l'Anoia». Anoia Diari, 13-10-2020.
* ↑ Perich, Idoia «Ton Lloret (Repoblem): "Ara és factible viure amb facilitats tant al poble com a la ciutat"». Surt de Casa, 11-11-2020.
* ↑ Roca, Elisenda. «Repoblem!». Rac1, 09-08-2020. [Consulta: 9 gener 2022].

## Bibliografia

* Lloret i Ortínez, Ton. Repoblem: l'ány que vam tornar al poble. 1a ed. Valls: Cossetània, 2021. ISBN 978-84-1356-056-4.
# Guardistallo

Guardistallo és un municipi situat al territori de la província de Pisa, a la regió de la Toscana, (Itàlia).
Guardistallo limita amb els municipis de Bibbona, Casale Marittimo, Cecina, Montecatini Val di Cecina i Montescudaio.

## Galeria

* Entrada del castell
* Església de S.Llorenç
# Keith Gardner

Keith Gardner (Kingston, 6 de setembre de 1929 - Livingston, 25 de maig de 2012) fou un atleta jamaicà, especialista en curses de velocitat i de tanques, que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on va disputar tres proves del programa d'atletisme. En els 4x400 metres fou desqualificat en la final, mentre en les altres dues proves quedà eliminat en sèries. Quatre anys més tard, als Jocs de Roma, com a membre de les Índies Occidentals, disputà dues proves del programa d'atletisme. Formant equip amb Malcolm Spence, James Wedderburn i George Kerr guanyà la medalla de bronze en els 4x400 metres, mentre en els 110 metres tanques fou cinquè.
En el seu palmarès també destaquen cinc medalles en dos Jocs de la Commonwealth. El 1954 va guanyar un or en les 120 iardes tanques. El 1958 va guanyar la medalla d'or en les 100 i 120 iardes tanques, la plata en les 220 iardes i el bronze en el relleu 4x440 iardes. Als Jocs Centreamericans i del Carib de 1954 guanyà dues medalles d'or, una de plata i una de bronze.

## Millors marques

* 100 metres llisos. 10.3" (1958)
* 200 metres llisos. 20.8" (1958)
* 400 metres llisos. 46.3" (1958)
* 110 metres tanques. 13.8" (1958)

## Referències

* 1 2 «Olympedia – Keith Gardner». [Consulta: 28 agost 2023].
* ↑ «Commonwealth Games Medallists - Athletics (Men)». [Consulta: 27 agost 2023].
* ↑ «Track and Field Statistics». [Consulta: 28 agost 2023].
# Dompada

Dompada fou un estat tributari protegit d'Orissa, del tipus zamindari. Era proper a Bhubaneswar i a la vora del riu Mahanadi. El va fundar el Raja de Banki (al districte de Cuttack) al segle XVII com a donació pel seu segon fill al que va nomenar raja de Dompada. Actualment una bona part l'ocupa el Chandaka-Dompada Wildlife Sanctuary.

## Llista de rajes

* Raja PURUSHOTTAM MANSINGH Bhramarbar Rai
* Raja RAGHUNATH MANSINGH Bhramarbar Rai
* Raja BRAJENDRA MANSINGH Bhramarbar Rai finals del segle XIX
* Raja BHIBUDENDRA MANSINGH Bhramarbar Rai segle XX
* Raja AMARENDRA MANSINGH Bhramabar Rai (nascut Rajkumar Brajesh Pratap Singh Deo, quart fill de Raja SHURA PRATAP SINGH Deo Mahindra Bahadur de Dhenkanal, adoptat) ?-1953 (+1996)

## Referències

* Genealogia per H. Soszynski
# Papil·la lingual

Les papil·les linguals són petites estructures de la superfície superior de la llengua que li donen la seva característica textura rugosa. Els quatre tipus de papil·les de la llengua humana tenen estructures diferents i, per tant, es classifiquen en caliciformes, fungiformes, filiformes i foliades. Totes, excepte les papil·les filiformes, estan associades amb les papil·les gustatives.

## Referències

* ↑ Norton N. Netter's head and neck anatomy for dentistry. illustrations by Netter FH. Philadelphia, Pa.: Saunders Elsevier, 2007, p. 402. ISBN 978-1929007882.
# Ptychocheilus oregonensis

Ptychocheilus oregonensis és una espècie de peix cipriniforme de la família dels ciprínids.

## Morfologia

Els mascles poden assolir els 63 cm de longitud total.

## Distribució geogràfica

Es troba al Canadà i als Estats Units.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.